
Nr.SC2020-10244/08.05.2020
Studiu de fundamentare şi oportunitate a deciziei de concesionare
 privind delegarea de gestiune prin concesionare a serviciului public privind prestarea 
de servicii şi activităţi necesare  exploatării şi întreţinerii cimitirelor umane din Municipiul Timişoara: Cimitirul Calea Lipovei, Cimitirul Săracilor și Cimitirul Stuparilor

Obiectul studiului de fundamentare şi oportunitate îl reprezintă fundamentarea necesităţii şi oportunităţii alegerii variantei optime de gestiune pentru prestarea de servicii şi activităţi necesare  exploatării şi întreţinerii cimitirelor umane din Municipiul Timişoara situate în Calea Lipovei nr.5 și nr.7 și str. Stuparilor, respectiv: Cimitirul Calea Lipovei, Cimitirul Săracilor și Cimitirul Stuparilor, conform Art.3, alin.1, lit. m) din O.U.G. nr.71/2002-modificată și completată prin Legea nr.10 din 09.01.2020.
Prezentul studiu a fost elaborat în vederea asigurării continuităţii serviciilor şi activităţilor necesare exploatării şi întreţinerii cimitirelor publice umane: Cimitirul Calea Lipovei, Cimitirul Săracilor și Cimitirul Stuparilor, din Municipiul  Timişoara în conformitate cu prevederile din:

· Ordonanţa Guvernului nr. 71/2002- privind organizarea şi funcţionarea serviciilor publice de administrare a domeniului public şi privat de interes local- modificată și completată;
· Legea nr. 10/2020-  pentru modificarea și completarea  O.G. nr.71/2002 privind organizarea şi funcţionarea serviciilor publice de administrare a domeniului public şi privat de interes local,
· Ordonanţa Guvernului nr. 57/03.07.2019 – privind Codul Administrativ;
· Legea nr.102/2014 -privind cimitirele, crematoriile umane şi serviciile funerare, în vederea asigurării continuităţii serviciilor şi activităţilor necesare exploatării şi întreţinerii cimitirelor publice umane din Municipiul Timişoara;
· H.G. nr. 741/2016- pentru aprobarea Normelor tehnice și sanitare privind serviciile funerare, înhumarea, incinerarea, transportul, deshumarea și reînhumarea cadavrelor umane, cimitirele, crematoriile umane, precum și criteriile profesionale pe care trebuie să le îndeplinească prestatorii de servicii funerare și nivelul fondului de garantare,
· Legea nr. 100/2016- privind concesiunile de lucrări şi concesiunile de servicii;
· H.G. nr.867/2016- pentru aprobarea Normelor  metodologice de aplicare a prevederilor referitoare la atribuirea contractelor de concesiune de lucrări şi concesiune de servicii din Legea nr. 100/2016 privind concesiunile de lucrări şi concesiunile de servicii; 
· Indicii de inflaţie stabiliti de către Institutul Naţional de Statistică pentru anul 2017, 2018 şi 2019, comunicaţi prin adresele nr. 93/12.01.2018, nr.127/09.01.2019 și nr. 141/14.01.2020.

Prezentul studiu a fost elaborat cu scopul ca în cimitirele umane situate în Calea Lipovei nr. 5 și nr.7 și  str. Stuparilor din Municipiul Timişoara, operatorul economic care va presta servicii şi activităţi necesare  exploatării şi întreţinerii acestor cimitire să funcţioneze în condiţii de profitabilitate prin exercitarea unui management performant, fără să beneficieze de compensaţii din partea Primăriei Municipiului Timişoara sau a Consiliului Local a Municipiului Timişoara pentru realizarea acestor servicii, asigurând totodată la bugetul local o sursă financiară, prin plata unei redevenţe anuale pe toată perioada contractului de prestări servicii. 

La fundamentarea prezentului studiu au fost luate în considerare toate serviciile şi activităţile necesare exploatării şi întreţinerii cimitirelor umane din Municipiul Timişoara situate în Calea Lipovei nr.5, Calea Lipovei nr.7 și str. Stuparilor, analizându-se activităţile care se prestează într-un cimitir, activităţi care decurg  ca urmare a aplicării prevederilor  Legii nr. 102/2014- privind cimitirele, crematoriile umane şi serviciile funerare, în vederea asigurării continuităţii serviciilor şi activităţilor necesare exploatării şi întreţinerii cimitirelor publice umane din Municipiul Timişoara şi H.G. nr. 741/2016- pentru aprobarea Normelor tehnice și sanitare privind serviciile funerare, înhumarea, incinerarea, transportul, deshumarea și reînhumarea cadavrelor umane, cimitirele, crematoriile umane, precum și criteriile profesionale pe care trebuie să le îndeplinească prestatorii de servicii funerare și nivelul fondului de garantare,astfel încât  să se asigure satisfacerea cerinţelor cantitative şi calitative, pe baza unei gestionari optime, la un nivel corespunzător a serviciilor şi activităţilor necesare, precum şi întreţinerea şi dezvoltarea oricăror bunuri de retur încredinţate pentru efectuarea respectivelor servicii şi activităţi.
În conformitate cu prevederile Legii nr. 100/2016-privind concesiunile de lucrări şi concesiunile de servicii si H.G. nr.867/2016- pentru aprobarea Normelor metodologice de aplicare a prevederilor referitoare la atribuirea contractelor de concesiune de lucrări şi concesiune de servicii din Legea nr. 100/2016 privind concesiunile de lucrări şi concesiunile de servicii,  la elaborarea prezentului studiu de fundamentare şi oportunitate au fost analizate următoarele aspecte: 
I.) Descrierea activităţii pentru care se face delegarea de gestiune;
II.) Motivele de ordin legislativ, social şi de mediu, economic, financiar, care justifică delegarea de gestiune prin contract de concesiune, pentru prestarea de servicii şi activităţi necesare  exploatării şi întreţinerii cimitirelor umane si identificarea si repartiţia între părţi a riscurilor şi/sau eliminarea lor;
III.) Procedura de delegare a gestiunii serviciilor de administrare a serviciului public privind prestarea de servicii şi activităţi necesare  exploatării şi întreţinerii cimitirelor umane din Municipiul Timişoara situate în Calea Lipovei nr. 5, Calea Lipovei nr.7 și str. Stuparilor;
IV.) Durata estimată a contractului de concesiune;
I. Descrierea activităţii pentru care se face delegarea de gestiune
· Activităţi necesare realizării serviciilor funerare pentru desfăşurarea  ceremonialului

              Înhumării :


- primirea comenzii pentru înmormântare,


- transportul persoanei decedate,

- preluarea persoanelor decedate,


- pregătirea pentru înmormântare,


- închirierea/ pregătirea şi aranjarea sălii de ceremonii funerare/casei funerare,

- transportul decedatului la sala de ceremonii funerare /casă funerară,

- aşezarea pe catafalc şi organizarea ceremoniei de ultim rămas bun,


- deschidere şi închidere cavou,


- ridicat şi remontat capac la construcţiile funerare cu capac,


- înhumarea (săpat groapă, transportul decedatului de la sala de  ceremonii
funerare /casă funerară la locul de veci, coborârea sicriului în mormânt, închiderea gropii, curăţirea şi aranjarea locului de înhumare),   
- executarea săpăturii la o groapă zidită sau betonată, simplă sau suprapusă,                   - depunerea şi aranjarea coroanelor de flori, amenajarea mormântului după                                     înhumare (evacuarea surplusului de pământ şi transportul coroanelor la                                  deponeu după 40 de zile de la înhumare),

- exhumare / reînhumare,

- preluarea urnei şi aşezarea acesteia în nişa specială.
· Organizarea, funcţionarea şi păstrarea evidenţei persoanelor decedate şi înhumate în cimitir;
·  Întreţinerea mormintelor/monumentelor funerare din patrimoniul local, naţional şi a personalităţilor  marcante, a monumentelor şi operele de artă; 
·  Amenajarea şi întreţinerea locurilor de înhumare din cimitir;
· Condiţiile de executare a activităţilor şi lucrărilor funerare; 
· Realizarea construcţiilor funerare şi lucrări funerare;
· Supravegherea lucrărilor de construcţii care se efectuează, urmărind asigurarea ordinii şi
curăţeniei la locurile din jurul construcţiilor;
· Reguli privind desfăşurarea activităţilor de înhumare, deshumare şi transportul persoanei decedate;
· Activităţi de reparaţii/ întreţinere şi reparare a instalaţiilor de apă şi canalizare, energie electrică;
· Reparaţii alei şi garduri împrejmuitoare, întreţineri curente ale construcţiilor aferente, construcţii precum şi alte bunuri mobile şi imobile care constituie patrimoniul cimitirelor;
· Efectuarea investiţiilor din cimitire la nivelul de calitate şi financiar aprobat; 
· Asigurarea pazei şi ordinii în incinta cimitirului;
· Perceperea  unor tarife aprobate de Consiliul Local;
· Servicii de asigurare şi menţinere a curăţeniei; 
· Activităţi de întreţinere, protejare şi conservare a spaţiilor verzi, gazonului, arborilor, arbuştilor, precum şi a oricăror alte amenajări dendro-horticole din incinta cimitirului care constau în: cosirea/tăierea ierbii, toaletarea şi tăierea de arbori/arbuşti, ierbicidarea şi combaterea buruienilor de pe alei şi spaţiile verzi dintre morminte/locuri de veci, greblarea frunzelor/vegetaţiei  uscate sau rezultată în urma tăierii/cosirii şi transportarea la deponeu;
· Asigurarea în incinta cimitirelor a condiţiilor de igienă cerute de reglementările în vigoare;
· Executarea a cel puţin de două ori pe an (înainte de Sfintele Sărbători Pascale şi de 1 noiembrie) a unei curăţenii generale.
II. Motivele de ordin legislativ, social , de mediu, economic, financiar,  care justifică delegarea de gestiune prin contract de concesiune,  pentru  prestarea de servicii şi activităţi necesare  exploatării şi întreţinerii cimitirelor umane si identificarea si repartitia intre părti a riscurilor si/sau eliminarea lor
   Delegarea de gestiune a serviciilor şi activităţii necesare  exploatării şi întreţinerii cimitirelor umane din Municipiul Timişoara este indicată de următoarele motive de ordin legislativ, economico-financiar, social şi de mediu.
II.1. Componenţa legislativă care justifică delegarea de gestiune:

- Prevederile O.G. 71/29.08.2002- privind organizarea şi funcţionarea serviciilor publice de administrare a domeniului public şi privat de interes local - modificată și completată prin Legea nr. 10/2020: art. 2 lit. “e”, art. 3 lit. “m”, art.6 alin. 3 lit. ”b”şi “i”, art.10 alin. 1 lit. “b” şi alin. 2, art.12, art. 13, art. 14, art. 39, art. 40.
II.2. Componenta socială care justifica delegarea de gestiune:
În stabilirea modalităţii de delegare a gestiunii serviciilor şi activităţilor descrise mai sus s-a avut în vedere faptul că oricine are dreptul la o înmormantare decentă şi la aducerea ultimului omagiu la locul de veci al decedatului, conform Art.2 alin.1 din Legea nr.102/2014 -privind cimitirele, crematoriile umane şi serviciile funerare.
     Prestarea de servicii şi activităţi necesare  exploatării şi întreţinerii cimitirelor umane din Municipiul Timişoara este necesară a fi efectuată 7 zile pe săptămână în vederea desfăşurării serviciilor funerare şi a ceremonialului înhumării, pentru care trebuiesc asigurate inclusiv  condiţiile igienico-sanitare si de mediu.

Astfel, prin delegarea de gestiune prin concesionare a serviciului public privind prestarea 

de servicii şi activităţi necesare  exploatării şi întreţinerii cimitirelor umane din Municipiul Timişoara situate în Calea Lipovei nr.5, Calea Lipovei nr. 7 și str. Stuparilor, respectiv: Cimitirul Calea Lipovei, Cimitirul Săracilor și Cimitirul Stuparilor, se creează premisele asigurării echității si solidarității sociale care să permită satisfacerea tuturor solicitărilor cetățenilor, precum și a voinței exprimată în timpul vieții în legatură cu ritualul înmormântării  de către orice persoană.
II.3. Componenta de mediu care justifică delegarea de gestiune:
Având în vedere normele legislative privind protecţia mediului şi adaptarea continuă a acestora la standardele Uniunii Europene, autoritatea administraţiei publice locale are responsabilităţi şi obligaţii pentru a asigura un mediu sănătos pentru locuitorii Municipiului Timisoara.
Obligaţiile referitoare la respectarea condiţiilor de mediu subzistă indiferent de tipul de gestiune ales, fiind necesară obţinerea tuturor avizelor şi certificatelor pe care legislaţia specifică de     

mediu le prevede. 
Diferenţierea apare în ceea ce priveşte obligativitatea efectuării demersurilor ce se impun în acest sens. 
Astfel, în cazul gestiunii directe aceste atribuţii vor reveni autorităţii publice locale, în timp ce în cazul delegării gestiunii, aceste aspecte vor cădea în sarcina operatorului economic căruia i se va atribui contractul de concesiune, răspunderea pentru neîndeplinirea obligaţiilor în acest sens incumbând acestuia.
 II.4. Componenta economică, financiară care justifică delegarea de gestiune, indicatori de performanţă  şi identificarea şi repartitia între părţi a riscurilor şi/sau eliminarea lor
    Scopul principal al atribuirii contractului de delegare de gestiune prin concesionare este să asigure, pe baza unei gestionări optime, efectuarea la un nivel corespunzător a serviciilor şi activităţilor necesare, precum şi întreţinerea şi dezvoltarea oricăror bunuri de retur încredinţate concesionarului pentru efectuarea respectivelor servicii şi activităţi.

 Indicatorii de performanţă asigură evaluarea gradului de îndeplinire a  obiectivelor stabilite de către autoritatea contractantă şi asumate de către concesionar pentru asigurarea unui serviciu eficient şi de calitate în interesul comunităţii locale.

Indicatorii de performanţă asigură condiţiile pe care trebuie să le îndeplinească concesionarul, avându-se în vedere:

· continuitatea din punct de vedere cantitativ şi calitativ;

· adaptările la cerinţele concrete, diferenţiate în timp şi spaţiu, ale comunităţii locale;

· satisfacerea judicioasă, echitabilă şi nepreferenţială a tuturor membrilor comunităţii locale, în calitatea lor de utilizatori ai serviciului;

· excluderea oricărei discriminări privind accesul la serviciile care se vor presta;

· administrarea şi gestionarea activităţii care se va presta în interesul comunităţii locale;

· respectarea reglementărilor specifice şi a legislaţiei cu privire la servicile şi activităţile prestate;

· respectarea standardelor minimale, prevăzute de normele legale în domeniu cimitirelor.

 Indicatorii de performanţă specifici prestării de servicii şi activităţi  necesare exploatării şi întreţinerii cimitirelor umane: Cimitirul Calea Lipovei, Cimitirul Săracilor și Cimitirul Stuparilor din Municipiul Timişoara se referă la:
· calitatea şi eficienţa serviciului şi a activităţilor prestate;

· îndeplinirea prevederilor din contract şi caietul de sarcini cu privire la calitatea şi cantitatea serviciului prestat;

· menţinerea unor relaţii echitabile între autoritatea contractantă, concesionar şi utilizator prin rezolvarea operativă  şi obiectivă a problemelor, cu respectarea drepturilor şi obligaţiilor care revin fiecărei părţi;

· situaţia personalului: număr, structură, accidente de muncă,stare de sănătate;

· starea tehnică a echipamentelor şi dotărilor;

· stadiul de realizare al programului de investiţii;

· accesul neîngrădit al autorităţii contractante şi al autorităţii publice centrale şi locale, în conformitate cu competenţele şi atribuţiile legale ce le revin, la informaţiile necesare stabilirii modului de respectare şi de îndeplinire a obligaţilor contractuale asumate;

· calitatea şi eficienţa serviciului furnizat/prestat la nivelul indicatorilor de performanţă stabiliţi în contractul de delegare a gestiunii şi în caietul de sarcini;

· modul de administrare, exploatare, conservare şi menţinere în funcţiune, dezvoltare şi/sau modernizare a infrastructurii edilitar - urbană şi a bunurilor de retur încredinţate prin contractul de delegare a gestiunii;

· stadiul de realizare a investiţiilor;

· modul de respectare al parametrilor ceruţi prin prescripţiile tehnice.

Modul în care se realizează recuperarea costurilor de către concesionar trebuie să includă în mod obligatoriu, preluarea integrală a riscului exploatării aferent contractului de concesiune de servicii.

Riscul reprezinta gradul de incertitudine al aparitiei unor pierderi fortuite, accidentale sau imprejurari nedorite, fiind cuantificat prin probabilitatea, ca in derularea unei actiuni sau activitati viitoare sa apara imprejurari mai putin cunoscute sau necunoscute, generand efecte nefavorabile asupra rezultatelor propuse sau asteptate.
Există multe riscuri ce pot interveni in cazul prestarii de servicii şi activităţi necesare  exploatării şi întreţinerii  cimitirelor umane, multe dintre acestea fiind comune atât pentru gestiunea directa, cât şi pentru gestiunea delegată.

Pentru serviciile şi activităţile ce fac obiectul acestui studiu de oportunitate, categoriile de risc au fost evaluate pe baza unei funcţii-scor prin utilizarea următoarelor niveluri:
· risc nesemnificativ
- 1 punct;
· risc scazut

- 2 puncte;
· risc mediu 

- 3 puncte;

· risc ridicat

- 4 puncte;

· risc semnificativ
- 5 puncte

Principalele categorii de riscuri care au fost identificate sunt urmatoarele:

- resurse tehnice, 

- resurse umane;

- incapacitate de finanţare;

- finanţare indisponibilă;

- modificari legislative;

- risc de intreţinere şi operare;

- riscul nedeţinerii resurselor iniţiale;

- riscul natural ( cutremure, furtuni şi alte evenimente naturale care pot provoca pagube)
	Categoria de risc
	Calificativ risc 
	Scor
	Coeficient de importanta
	Scor ponderat pe categoria de risc

	Resurse tehnice
	Scazut
	2
	0,10
	0,20

	 Resurse umane 
	Mediu
	3
	0,10
	0,30

	Incapacitate de finantare
	Semnificativ
	5
	0,10
	0,50

	Finantare indisponibila
	Ridicat
	4
	0,10
	0,40

	Modificari legislative
	Mediu
	3
	0,10
	0,30

	Risc de intretinere si operare
	Ridicat
	4
	0,10
	0,40

	Risc nedeţinerii resurselor initiale
	Scazut
	2
	0,10
	0,20

	Riscul natural
	Scazut
	2
	0,10
	0,20

	SCOR TOTAL AL RISCURILOR
	0,80
	2,50

	SCOR MEDIU PONDERAT AL RISCURILOR
	3,125


Ca urmare a identificării riscurilor care pot interveni in cazul prestarii de servicii şi activităţi necesare  exploatării şi întreţinerii cimitirelor umane, a fost analizat fiecare dintre acestea şi astfel  a fost  stabilit modul în care acestea pot fi gestionate în cazul în care se va face delegarea de gestiune prin concesionare a serviciului public privind prestarea de servicii şi activităţi necesare  exploatării şi întreţinerii cimitirelor umane din Municipiul Timişoara, respectiv: Cimitirul Calea Lipovei, Cimitirul Săracilor și Cimitirul Stuparilor.

Astfel, a fost elaborată, matricea riscurilor privind atribuirea contractului de delegare de gestiune prin concesionare a serviciilor şi activităţilor necesare  exploatării şi întreţinerii cimitirelor umane din Municipiul Timişoara situate în Calea Lipovei nr.5, Calea Lipovei nr.7 şi Str. Stuparilor, respectiv: Cimitirul Calea Lipovei, Cimitirul Săracilor și Cimitirul Stuparilor:
	Categoria de risc
	Descriere 
	Consecinte
	Eliminare
	Repartitie recomandabilă

	Capacitatea de exercitare a serviciului

	Resurse tehnice
	Concesionarul nu deţine echipamentele necesare efectuării serviciului pentru care s-a făcut delegarea de gestiune
	Scăderea calităţii serviciilor pentru care s-a făcut delegarea de gestiune
	Concendentul transferă riscul către Concesionar, care la încheierea contractului de delegare a gestiunii trebuie să aibă capacitatea tehnică cerută pentru prestarea serviciului

	Concesionar

	 Resurse umane 
	Concesionarul nu deţine personalul necesar efectuării serviciului pentru care s-a făcut delegarea de gestiune
	Întârzieri în efectuarea serviciului şi scăderea calităţii acestora
	Concendentul transferă riscul către Concesionar, care la încheierea contractului de delegare a gestiunii trebuie să aibă personal angajat  pentru prestarea serviciului
	Concesionar

	Finanţarea activităţii prestate

	Incapacitate de finanţare
	Concesionarul nu deţine resursele financiare pentru achitarea redevenţei sau efectuarea investiţiilor asumate prin contractul de delegare a gestiunii
	Nerealizarea prestaţiilor asumate prin contract
	Garantarea de către Concesionar a realizării investiţiilor şi a plăţii a jumătate din suma datorată ca redevenţă pentru un an prin depunerea în avans (la începutul contractului înaintea emiterii ordinului de începere a serviciilor şi activităţilor) într-un cont special a unei garanţii de bună execuţie care se va stabili de către concendent în contract 
	Concesionar

	Finanţare indisponibilă
	Concesionarul intră în insolvenţă/faliment  şi nu poate asigura resursele financiare pentru efectuarea investiţiilor asumate prin contractul de delegare a gestiunii sau plata redevenţei
	Lipsa finanţării care duce la încetarea contractului
	Plata de către concesionar a redevenţei şi achitarea contravalorii investiţiilor din contul special constituit în acest scop, respectiv  reţinerea de către concendent a garanţiei de bună execuţie care se va stabili de către concendent în contract
	Concesionar

	Modificări legislative
	Pe parcursul contractului de delegare a gestiunii se modifică regimul de impozitare în defavoarea Concesionarului
	Impact negativ asupra veniturilor Concesionarului
	Concesionarul va analiza cu mare atenţie angajamentele financiare asumate faţă de terţi 
	Concesionar

	Risc de operare

	Risc de întreţinere şi operare
	Nerespectarea de către concesionar a unor parametri de performanţă şi calitate ai serviciului, clar determinaţi şi măsurabili, pe întreaga durată a concesiunii
	Scăderea calităţii activităţilor şi serviciilor prestate, precum şi creşterea gradului de insatisfacţie al cetăţenilor faţă de serviciul prestat


	Concendentul transferă riscul către Concesionar, care la încheierea contractului de delegare a gestiunii trebuie să aibă capacitatea tehnică şi resursele umane pentru prestarea serviciului
	Concesionar

	Risc nedeţinerii resurselor iniţiale
	Resursele financiare necesare încheierii contractului de delegare a gestiunii trebuie dovedite de către Concesionar în timpul derulării procedurii de achiziţie 
	Există riscul ca să nu se încheie contractul de delegare a gestiunii
	Concesionarul poate gestiona riscul prin acoperirea redevenţei şi a investiţiilor din resurse proprii
	Concesionar

	Risc pentru situaţii neprevăzute

	Riscul natural
	Aparitia unor fenomene meteorologice extreme, (cutremure, furtuni şi alte evenimente naturale) care pot provoca pagube
	Există riscul de pierderi materiale sau chiar vieţi omeneşti
	Concesionarul poate încheia poliţe de asigurare pentru eventualele dezastre
	Concesionar


Pentru serviciile şi activităţile care fac obiectul intenţiei de delegare a gestiunii, enumerate la punctul  I.) din prezentul studiu, au fost propuse tarifele care vor fi percepute de către concesionar în derularea contractului, tarife care sunt Anexă la prezentul studiu şi vor fi aprobate de către Consiliul Local al Municipiului Timişoara şi vor putea fi modificate pe parcursul derulării contractului doar cu rata inflaţiei şi doar cu aprobarea Consiliului Local al Municipiului Timişoara. 

Având în vedere prevederile Art. 39 din O.G. nr. 71/2002, modificată și completată prin Legea nr.10/2020, s-au fundamentat tarifele pentru plata serviciilor, pe baza costurilor de producţie şi  exploatare, a costurilor de întreținere și reparații şi a obligaţiilor care derivă din contractul de delegare a gestiunii şi au fost fundamentate luându-se în considerare tarifele aprobate prin H.C.L.M.T. nr. 65/21.02.2017- privind indexarea cu rata inflaţiei corespunzătoare anului 2016, care au fost indexate cu rata inflaţiei aferentă anului 2017, 2018 şi 2019, aşa cum a fost stabilită de către Institutul Naţional de Statistică. La tarifele aprobate prin H.C.L. nr.65/21.02.2017 au fost aplicaţi succesiv coeficienţii de inflaţie astfel: 1,0134% pentru anul 2017,  4,06 % pentru anul 2018 și 3,8% pentru anul 2019 şi ca urmare au rezultat următoarele tarife care au fost rotunjite. 
Tarifele propuse vor fi următoarele: 
	Nr. 

Crt
	Denumirea serviciului funerar 
	U.M.


	Tarif unitar
(Fără TVA) 
	Tarif  cu TVA 
(19%)
 

	1.
	Săpat groapă înhumare adult (inclusiv pentru înhumarea persoanelor fără reprezentanţi legali sau fără identitate)
	Lei/groapă
	195,00
	233,00

	2.
	Săpat groapă înhumare copil (pînă la 14 ani-inclusiv) /urnă

(inclusiv pentru înhumarea persoanelor fără reprezentanţi legali sau fără identitate)
	Lei/groapă
	99,00
	118,00

	3.
	Tarif înhumare adult

(inclusiv pentru înhumarea persoanelor fără reprezentanţi legali sau fără identitate)
	Lei/sicriu
	171,00
	203,00

	4.
	Tarif înhumare copil (pînă la 14 ani-inclusiv)/urnă

(inclusiv pentru înhumarea persoanelor fără reprezentanţi legali sau fără identitate)
	Lei/sicriu
	86,00
	103,00

	5.
	Depunere capelă
	Lei/sicriu/zi
	55,00
	65,00

	6.
	Închiriat masă catafalc
	 Lei/zi
	19,00
	23,00

	7.
	Catafalcare 
	Lei/sicriu
	55,00
	65,00

	8.
	Ridicat şi remontat capac
	Lei/pisanie
	98,00
	116,00

	  9.
	Deschidere-închidere cavou
	Lei/cavou
	424,00
	504,00

	10.
	Tarif exhumare după 7 ani
	Lei/cadavru
	777,00
	925,00

	11.
	Tarif exhumare înainte de 7 ani, dar nu mai devreme de 1 an
	Lei/cadavru
	1609,00
	1914,00

	12.
	Tarif de reînhumare a osemintelor după 7 ani
	Lei/oseminte
	161,00
	191,00

	13.
	Tarif săpat groapă zidită simplă suprapusă
	Lei/groapă
	391,00
	465,00

	14.
	Tarif săpat groapă zidită dublă suprapusă
	Lei/groapă
	780,00
	929,00

	15.
	Ladă pentru depunere cadavru adult – pentru înhumarea persoanelor fără reprezentanţi legali sau fără identitate
	Lei/buc.
	149,00
	177,00

	16.
	Ladă pentru depunere cadavru copil (pînă la 14 ani inclusiv) - pentru înhumarea persoanelor fără reprezentanţi legali sau fără identitate
	Lei/buc.
	74,00
	88,00

	17.
	Cruce - pentru înhumarea persoanelor fără reprezentanţi legali sau fără identitate
	Lei/buc.
	29,00
	34,00

	18.
	Plăcuţă de identificare - pentru înhumarea persoanelor fără reprezentanţi legali sau fără identitate
	Lei/buc.
	14,00
	17,00

	19.
	Transport cadavru (de la morgă la cimitir) - pentru înhumarea persoanelor fără reprezentanţi legali sau fără identitate
	Lei/

cadavru
	33,00
	38,00

	20.
	Tarif de reînhumare a osemintelor – în cazul înhumării persoanelor fără reprezentanţi legali sau fără identitate
	Lei/

oseminte
	30,00
	36,00

	21.
	Taxă salubrizare mormânt (ridicare coroane, măturat) (serviciul se va presta doar la cererea scrisă deţinătorului locului de veci şi taxa se va încasa de către concesionar)
	Lei/mormânt
	39,00
	47,00

	22.
	Igienizare cavou (curăţire şi văruire) (serviciul se va presta doar la cererea scrisă deţinătorului locului de veci şi taxa se va încasa de către concesionar)
	Lei/cavou
	48,00
	57,00

	23.
	Taxă de curăţenie ocazională a locului de veci (serviciul se va presta doar la cererea scrisă deţinătorului locului de veci şi taxa se va încasa de către concesionar)
	Lei/loc de veci
	26,00
	31,00

	24.
	Abonament întreţinere mormânt (serviciul de întreţinere a locului de veci se va presta doar la cererea scrisă a deţinătorului locului de veci şi taxa se va încasa de către concesionar)
	Lei/loc de veci/an
	113,00
	135,00


Având în vedere prevederile art.18 alin.2 lit. b,  art.19 şi art.39 alin.1, 2, 4 şi 5 și art.40 din Ordonanţa Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, modificată și completată prin Legea nr.10/2020 şi Hotărârea Guvernului nr.935/13.12.2019- pentru stabilirea salariului de bază minim brut pe ţară garantat în plată, se vor achita de către concesionar cheltuielile curente de întreţinere şi exploatare a cimitirelor şi în acest scop a fost necesară introducerea de tarife percepute de către acesta, pentru serviciile de curăţenie şi întreţinere a mormintelor, care se vor încasa de la deţinătorii locurilor de veci la cererea scrisă a acestora.

Deasemenea, au fost prevăzute în sarcina concesionarului, lucrări de investitii/reparaţii respectiv de reablitare/modernizare a infrastructurii cimitirului, luându-se în considerare faptul că infrastructura existentă şi dotările (clădiri, garduri împrejmuitoare, alei, reţele de utilităţi, monumente, etc.) sunt învechite, uzate şi necesită investiţii majore care se vor realiza anual cu acordul autorităţii contractante.

Concesionarul va achita anual o redevenţă,  în două tranşe  anuale, redevenţă calculată luându-se în considerare sumele încasate de către concesionar  pentru serviciile şi activităţile prestate pentru serviciile de înhumare, funerare si de curatenie în cimitire, activităţi care fac obiectul intenţiei de delegare a gestiunii.
La calculul redevenţei, au fost analizate numărul înhumărilor din cimitirele care fac obiectul delegării de gestiune, precum şi serviciile şi activităţile prestate în perioada ianuarie 2019- decembrie 2019:

· în Cimitirul Calea Lipovei şi  Cimitirul Săracilor au fost efectuate 396 înhumări,
· în Cimitirul Stuparilor au fost efectuate 116 înhumări.
La stabilirea nivelului minim al redevenţei, de la care se va porni licitaţia a fost luat în considerare şi faptul că în perioada septembrie 2005-până în prezent,  în cimitirele mai sus menţionate investiţiile au fost realizate pe cheltuiala concesionarului şi în acest mod concedentul nu a mai avut cheltuieli de efectuat în acest sens, precum şi faptul că s-a plătit şi o redevenţă anuală concedentului de către concesionar, realizându-se un raport calitate/cost optimizat pentru perioada de derulare a contractului de concesiune, şi un echilibru între riscurile şi beneficiile asumate prin contract.

Trebuie avut în vedere faptul că nu se pot anticipa cantităţile şi preţul total al prestaţiei, dar luându-se în considerare numărul înhumărilor din cimitirele care fac obiectul delegării de gestiune, precum şi serviciile şi activităţile prestate în perioada ianuarie 2019 - decembrie 2019, dar şi valoarea redevenţei achitată în anii anteriori pentru cimitirele mai sus menţionate, gestiune delegată în perioada 21 septembrie 2005 – aprilie 2020, a fost stabilit nivelul minim  al redevenţei de la care se va porni licitaţia şi al investiţilor pentru fiecare cimitir, precum şi valoarea anuală a investiţiilor ce se vor realiza în fiecare cimitir,  după cum urmează:
	Denumirea cimitirului
	Valoarea anuală minimă a  redevenţei de la care se va porni licitaţia
	Valoarea anuală a investiţiilor ce se vor realiza în fiecare cimitir

	Lotul 1- Cimitirul Calea Lipovei și Cimitirul Săracilor
 
	100.000. lei fără T.V.A.
	80.000 lei fără T.V.A. 



	Lotul 2- Cimitirul Stuparilor

	70.000. lei fără T.V.A.
	50.000 lei fără T.V.A.


III. Procedura de delegare a gestiunii serviciilor de administrare a serviciului public privind prestarea de servicii şi activităţi necesare  exploatării şi întreţinerii cimitirelor umane din Municipiul Timişoara, respective Cimitirul Calea Lipovei, Cimitirul Săracilor și Cimitirul Stuparilor

· În conformitate cu prevederile O.G. nr.71/2002 - privind organizarea şi funcţionarea serviciilor publice de administrare a domeniului public şi privat de interes local şi Legea nr. 10/2020-pentru modificarea și completarea  O.G. nr.71/2002 privind organizarea şi funcţionarea serviciilor publice de administrare a domeniului public şi privat de interes local, gestiunea serviciilor publice se realizează în următoarele modalităţi:
· Gestiune directă
· Gestiune delegată.
Indiferent de forma de gestiune adoptată, activităţile specifice serviciilor de administrare a domeniului public şi privat se organizează şi se desfăşoară pe baza unui caiet de sarcini şi a unui regulament de serviciu, prin care se stabilesc nivelurile de calitate şi indicatorii de performanţă ai serviciilor, condiţiile tehnice, raporturile operator-utilizatori, precum şi modul de tarifare, facturare şi încasare a contravalorii serviciilor furnizate/prestate.
Caietul de sarcini şi regulamentul de serviciu se elaborează şi se aprobă de Consiliul Local în conformitate cu regulamentul – cadru al serviciilor de administrare a domeniului public şi privat aprobat prin hotărâre a Guvernului.

În cazul gestiunii directe, autorităţile administraţiei publice locale, îşi asumă nemijlocit toate sarcinile şi responsabilităţile privind organizarea , conducerea, finanţarea, gestionarea şi controlul funcţionării serviciilor de administrare a domeniului public şi privat, respectiv administrarea şi exploatarea infrastructurii aferente. 
Gestiunea directă se realizează prin intermediul unor operatori furnizori/prestatori de servicii de administrare a domeniului public şi privat, care pot fi:
a) compartimentele pentru administrarea domeniului public şi privat, organizate în cadrul aparatului propriu al consiului local;

b) unul sau mai multe servicii publice, specializate şi autorizate conform legii, având personalitate juridică şi buget propriu, organizate în subordinea consiliului local.

	            În cazul gestiunii delegate, autorităţile administraţiei publice locale pot apela pentru realizarea serviciilor la unul sau mai mulţi operatori, cărora le încredinţează în totalitate sau numai în parte, în baza unui contract de delegare a gestiunii, sarcinile şi responsabilităţile proprii cu privire la gestiunea propriu-zisă a serviciilor, precum şi la administrarea şi exploatarea infrastructurii edilitar-urbane necesare realizării serviciilor. 
	

	Procedura de atribuire a contractelor de delegare a gestiunii se stabileşte, după caz, conform prevederilor Legii nr. 98/2016 privind achiziţiile publice, cu modificările şi completările ulterioare, şi ale Legii nr. 100/2016 privind concesiunile de lucrări şi concesiunile de servicii, cu modificările şi completările ulterioare. 
	


Pentru atribuirea contractelor de delegare a gestiunii serviciilor de administrare a domeniului public şi privat se aplică, după caz, prevederile Legii nr. 98/2016, cu modificările şi completările ulterioare, respectiv cele ale Legii nr. 100/2016, cu modificările şi completările ulterioare, precum şi prevederile actelor normative subsecvente emise în aplicarea acestora, cu respectarea cadrului legal naţional şi al Uniunii Europene în domeniul ajutorului de stat şi principiului minimei atingeri aduse concurenţei. 

Indiferent de forma de gestiune adoptată, în virtutea competentelor şi atribuţiilor ce le revin potrivit legii, autorităţile administraţiei publice locale păstrează prerogativele privind adoptarea politicilor şi strategiilor de dezvoltare a serviciilor de administrare a domeniului public şi privat, respectiv a programelor de dezvoltare a infrastructurii edilitar-urbane, precum şi dreptul şi obligaţia de a monitoriza şi de a controla:
a) modul de respectare şi de îndeplinire de către operatori a obligaţiilor contractuale asumate;
b) calitatea, cantitatea şi eficienta serviciilor furnizate/prestate;
c) respectarea indicatorilor de performanta stabiliţi în contractele de delegare a gestiunii;
d) respectarea procedurii de fundamentare, avizare şi aprobare a preţurilor şi tarifelor pentru serviciile de administrare a domeniului public şi privat;
e) modul de administrare, exploatare, întreţinere şi menţinere în funcţiune, dezvoltare şi/sau modernizare a infrastructurii edilitar-urbane încredinţate prin contractul de delegare a gestiunii.
În vederea elaborării prezentului studiu au fost analizate toate variantele posibile de delegare a gestiunii serviciilor si activităţilor descrise în prezentul studiu, analizându-se atât avantajele cât şi dezavantajele fiecărei forme de delegare a gestiunii.
Alegerea formei de gestiune a acestor servicii se face prin hotărâre a Consiliului Local, şi ca urmare propunem emiterea unei Hotărâri de Consiliul Local privind aprobarea delegării de gestiune prin concesionare a serviciului public privind prestarea de servicii şi activităţi necesare  exploatării şi întreţinerii cimitirelor umane din Municipiul Timişoara: Cimitirul Calea Lipovei, Cimitirul Săracilor și Cimitirul Stuparilor,  prin  procedura de  licitaţie deschisă, în temeiul Legii nr.100/2016, coroborat cu H.G. nr.867/2016. 

Avantajele gestiunii indirecte sau delegate sunt următoarele:

· Autoritatea publică locală nu mai foloseşte resursele proprii necesare finanţării activităţilor acestui serviciu şi nici pentru finanţarea investiţiilor necesare a fi realizate în cimitire;

· Autoritatea publică locală nu mai foloseşte resursele proprii necesare asigurării resurselor umane şi dotărilor tehnice necesare prestării serviciului (angajare de personal şi asigurarea utilajelor necesare);
· Transferul riscurilor către operatorul economic şi gestionarea acestora de către concesionar;

· Posibilitatea selectării unui operator economic care să asigure un raport optim între preţ şi calitatea serviciilor prestate;

·  Reducerea costurilor generale ale Autorităţii publice locale.

Având în vedere că din luna septembrie 2005 și până în prezent, în cimitirele mai sus menţionate investiţiile au fost realizate pe cheltuiala concesionarului şi în acest mod concedentul nu a mai avut cheltuieli de efectuat în acest sens, precum şi faptul că s-a plătit şi o redevenţă anuală concedentului, realizându-se un raport calitate/cost optimizat pentru perioada de derulare a contractului de concesiune, şi un echilibru între riscurile şi beneficiile asumate prin contract  şi ţinând cont de gradul ridicat de ocupare a cimitirelor. 
Având în vedere faptul că în Cimitirul Săracilor sunt înhumate doar persoanele fără identitate sau fără aparținători legali, iar numărul acestora este foarte mic, iar în anul 2019 au fost înhumate 30 de persoane în acest cimitir și datorită faptului că Cimitirul Calea Lipovei se învecinează cu Cimitirul Săracilor, am considerat oportună comasarea celor două cimitire într-un singur lot. 
Pe cale de consecinţă,  vor fi atribuite două contracte de concesiune, prin procedura de licitaţie deschisă organizate în două loturi:

· Lotul 1. - Contract de concesiune privind  delegarea de gestiune a serviciului public privind prestarea de servicii şi activităţi necesare  exploatării şi întreţinerii cimitirelor umane: Cimitirul Calea Lipovei și Cimitirul Săracilor din Municipiul Timişoara – Lotul 1;
· Lotul 2. -  Contract de concesiune privind delegarea de gestiune a serviciului public privind prestarea de servicii şi activităţi necesare exploatării şi întreţinerii cimitirului uman - Cimitirul Stuparilor din Municipiul Timişoara- Lotul 2 
Totodată, în conformitate cu prevederile art.19 din Ordonanţa Guvernului nr.71/2002- modificată și completată prin Legea nr. 10/2020,  în vederea acoperirii cheltuielilor curente pentru asigurarea întreţinerii cimitirului, se vor încasa de către societatea concesionară a serviciilor din cimitire,  taxe pentru folosirea  utilităţilor care sunt asigurate pentru concesionarii locurilor de veci, reprezentând contravaloarea serviciilor furnizate/prestate, stabilite si aprobate prin hotărâre de Consiliului Local,  acestea fiind cuprinse în Anexa de la prezentul studiu, fiind stabilite pe baza relaţiilor istorice a cheltuielilor care s-au achitat pentru utilităţi de-a lungul timpului.
IV. Durata estimată a contractului de concesiune

Concesionarea se face pe o perioadă de 5 ani de la data semnării contractului.
Rezultatele studiului de fundamentare a deciziei de concesionare privind delegarea de gestiune prin concesionare a serviciului public privind prestarea de servicii şi activităţi necesare  exploatării şi întreţinerii cimitirelor umane din Municipiul Timişoara: Cimitirul Calea Lipovei, Cimitirul Săracilor și Cimitirul Stuparilor:

· necesitatea – asigurării continuităţii  serviciilor  şi activităţilor  necesare  exploatării şi întreţinerii acestor cimitire,
· oportunitatea –impusă de faptul că la data de 01.09.2020 contractul încheiate anterior încetează de drept prin ajungere la termen şi necesitatea asigurării continuităţii  serviciilor  şi activităţilor  necesare  exploatării şi întreţinerii acestor cimitire.
Astfel, în cadrul contractului de concesiune, contraprestaţia serviciilor este reprezentată exclusiv de dreptul de a exploata serviciile care fac obiectul contractului, fără a interveni costuri suplimentare pentru autoritatea contractantă.

Deasemenea, atribuirea contractului implică transferul tuturor riscurilor de operare către operatorul economic, motiv pentru care contractul este considerat contract de concesiune, urmând a fi aplicate prevederile Legii nr.100/2016 în vederea atribuirii acestuia.
Având în vedere cele arătate  mai sus, recomandăm soluţia optimă pentru delegarea de gestiune a serviciului public privind prestarea de servicii şi activităţi necesare  exploatării şi întreţinerii cimitirelor umane din Municipiul Timişoara: Cimitirul Calea Lipovei, Cimitirul Săracilor și Cimitirul Stuparilor, ca fiind delegarea de gestiune prin concesionare,  prin licitaţie deschisă.

Colectiv de coordonare:

Președinte:  Florin Răvăşilă

Membrii:  Otilia Sîrca


     Nicolae Cacuci


    Ramona Dolha

                Diana Dinu

